CELEX: E2006P0005
Language: fi
Date: 2006-11-15 00:00:00
Title: EFTAn valvontaviranomaisen 15. marraskuuta 2006 Liechtensteinin ruhtinaskuntaa vastaan nostama kanne (Asia E-5/06)

29.3.2007   
            
            
               FI
            
            
               Euroopan unionin virallinen lehti
            
            
               C 72/48
            
         EFTAn valvontaviranomaisen 15. marraskuuta 2006 Liechtensteinin ruhtinaskuntaa vastaan nostama kanne
   (Asia E-5/06)
   (2007/C 72/23)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Arne Torsten Andersen, on nostanut 15. marraskuuta 2006 EFTAn tuomioistuimessa kanteen Liechtensteinin ruhtinaskuntaa vastaan.
   Kantaja vaatii, että tuomioistuin
   
               1.
            
            
               julistaisi, että Liechtensteinin ruhtinaskunta on laiminlyönyt ETA-sopimuksen liitteessä VI olevassa 1 kohdassa tarkoitetun säädöksen (neuvoston asetus (ETY) N:o 1408/71, annettu 14 päivänä kesäkuuta 1971, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä), sellaisena kuin se on mukautettuna ETA-sopimukseen sen pöytäkirjalla 1, 19 artiklan 1 ja 2 kohdan, 25 artiklan 1 kohdan ja 28 artiklan 1 kohdan mukaiset velvoitteensa; sekä
            
         
               2.
            
            
               määräisi Liechtensteinin ruhtinaskunnan maksamaan oikeuskäsittelystä aiheutuvat kustannukset.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Käsiteltävänä oleva asia koskee Liechtensteinin Hilflosenentschädigung –avustusta henkilöille, jotka tarvitsevat pysyvästi merkittävää apua ulkopuolisilta tai henkilökohtaista tukea jokapäiväisistä toiminnoista suoriutumiseksi. Avustuksella ei korvata muita sosiaalietuuksia ja se myönnetään tuloista riippumatta. Se ei liity valtion aiemmin myöntämiin tukiin eikä saajan edellytetä olevan sairas.
            
         
               —
            
            
               Liechtensteinin lainsäädännön mukaan avustuksen saajan on oleskeltava Liechtensteinissa.
            
         
               —
            
            
               Liechtensteinin Hilflosenentschädigung on mainittu neuvoston asetuksen (ETY) N:o 1408/71 liitteessä II a (vrt. asetuksen 4 artiklan 2 a kohdan c alakohta ja 10 a artikla) erityisenä maksuihin perustumattomana rahaetuutena, jota ei asetuksen mukaan voi suorittaa toiseen jäsenvaltioon.
            
         
               —
            
            
               EFTAn valvontaviranomainen katsoo kuitenkin, että Hilflosenentschädigung olisi luokiteltava sairauden perusteella myönnettäväksi rahaetuudeksi (vrt. asetuksen 4 artiklan 1 kohta), jonka voi asetuksen 19 artiklan 1 ja 2 kohdan, 25 artiklan 1 kohdan ja 28 artiklan 1 kohdan nojalla suorittaa toiseen jäsenvaltioon.
            
         
               —
            
            
               Avustuksen oikea luokittelu on ratkaisevan tärkeää päätettäessä, onko Liechtensteinin ruhtinaskunnalla velvollisuus myöntää etuus Liechtensteinin ulkopuolella asuville hakijoille, jotka täyttävät muut asetuksessa esitetyt edellytykset.